142 
Række Anmærkninger efter hvert Afsnit gives talrige Literaturhen- 
visninger. Bogen, der koster 9 Kroner, er udstyret med 140 Træsnit 
og slutter med et udførligt Sagregister. 0. G. Petersen. 
Rabenhorst's Kryptogamen-Flora von Deutschland, Oesterreich 
und der Schweiz. II. Auflage. II. Bd. — Die Meeresalgen von Fer- 
dinand Hauck. Leipzig (Eduard Kummer). 
Af dette Bind, hvis første Hæfter anmældtes i disse Meddelelser 
Nr. 3, Pag. 66, foreligge nu 8 Leveringer, indeholdende Rhodophy- 
ceerne, Phæophyceerne og en Del af Chlorophyceerne. Der mangler 
saaledes endnu Resten af Chlorophyceerne samt Cyanophyceerne, 
hvilke antagelig ville udfylde 1 å 2 Leveringer. Da saaledes Største- 
delen af Værket er udkommen, kan man allerede nu danne sig en 
Mening om det, og det maa da siges at afhjælpe et virkeligt Savn i 
den algologiske Litteratur. Hvad der udmærker det, er ikke mange 
nye Kjendsgjerninger, men en omhyggelig Bearbejdelse og Beskrivelse 
af de til Floraen (eller rettere de 3 Floraer, henhørende Former. De 
ledsagende Afbildninger, mindst en for hver Slægt, ere for Største- 
delen Kopier efter Kitzing eller Bornet og Thuret, og ere godt ud- 
førte. Ref. har haft Lejlighed til at benytte den udkomne Del af 
Bogen og har haft megen Nytte af den. Paa Grund af Beskrivel- 
serne og de mange Afbildninger egner den sig fortrinlig til at be- 
stemme efter. Et enkelt Punkt skal dog fremdrages, hvor Forf. ikke 
har truffet det rette. Figurerne af Laminaria Cloustoni, Fig. 174 c, 
d og e, som ere laante fra Luerssen, give en urigtig Forestilling om 
denne Art, og svare heller ikke til Beskrivelsen 1 Texten. Basis af 
Laminaen, Stilken og Rødderne ere ikke afbildede i Overensstem- 
melse med Naturen. Heller ikke er det berettiget at sammenfatte 
Laminaria Cloustoni og L. flexicaulis som Former under én Årt. 
Forf. har vistnok ikke iagttaget disse Arter i Naturen, thi da vilde 
han neppe have slaaet dem sammen. — Udarbejdelsen vidner for- 
øvrigt om megen Omhu og et nøje Studium af Formerne. Værket 
vil være uundværligt for enhver, der beskæftiger sig med de evro- 
pæiske Havalger. — Med Hensyn til Algernes Forekomst kunde man 
have ønsket noget nærmere Angivelser, men maaske ere de forelig- 
gende Iagttagelser ikke tilstrækkelige til at saadanne kunne gives. 
L. K. Rosenvinge. 
V. A. Poulsen: Vore usynlige Fjender. En alménfattelig Skil- 
dring af Bakterierne og deres Forhold til Forraadnelse, Gæring og 
smitsomme Sygdomme. 194 S. og en Dobbelttavle. Kjøbenhavn. 
Chr. Steen & Søn. 
Gjennem en Fremstilling af Bakteriernes Forekomst, Oprin- 
delse, Formering og Udbredelse føres Læseren over til de vig- 
tigste pathogene Former, og Forf. omtaler her ret udførligt Milt- 
brand, Hønsekolera, Saarfeber, Rosen, Lungebetændelse, Lungesvindsot 
og Spedalskhed og viser samtidig, hvorledes Bakterierne ere paaviste 
ved Forsøg og hvorledes de kunne rendyrkes udenfor Legemet. Efter 
et lille Kapitel om ,,Mindre nøjagtig kjendte Sygdomme" (f. Ex. Tyfus) 
beskriver Forf. ,Farvebakterierne" og ,,Vakcinationen" og slutter med 
et ,3die Afsnit", som indeholder en redegjørende Oversigt over de 
foreskjellige Opfattelser, der have gjort sig gjældende m. H.t. Begrebet 
Årt, over Forsøgene paa Årtsomdannelse samt endelig en Bevisførelse 
for, at Bakterierne ere Planter. Bogen slutter med en lithographeret 
Dobbelttavle med Repræsentanter for de omtalte Former og med en 
Fortegnelse over den til Bogens Udarbejdelse benyttede Literatur. 
Afhandlingen er særdeles interessant og let læselig; i et livligt og 
